Zavar támadt a 30 százalékos társasági adó körül
Matolcsy György nemzetgazdasági miniszter szerdán a kormányszóvivõi tájékoztatón bejelentette, hogy az energiaszolgáltatók és a közmûcégek nyereségét jövõre 30 százalékos kulccsal adóztatnák. Ez egy harmadik társasági adókulcs bevezetését jelentené, ám adószakértõk szerint nem errõl van szó, ez túl drasztikus lépés lenne. A miniszter félreérthetõen beszélt, és bár kijön a 30 százalékos összteher, az a szektorra kivetett különadó emelésébõl és az eddigi társasági adóból jön össze.
Értelmezési zavar támadt a nemzetgazdasági miniszter szerdai bejelentését követõen, ennek hatására átmenetileg meredeken esni kezdtek a Mol-papírok a tõzsdén. Matolcsy György ugyanis azt mondta, hogy az energiaszolgáltatók és a közmûcégek nyereségét jövõre 30 százalékos kulcs terheli.

Ez az elsõ értelmezések szerint azt jelentette, hogy a mostani 10 és 19 százalékos adókulcs mellé bejön egy harmadik, 30 százalékos adómérték. (Jelenleg az 500 millió forint árbevétel alatti cégek fizetnek 10, az e fölöttiek 19 százalékos társasági adót.)

A Reutersnek nyilatkozó Balog Ádám, az NGM adóügyekért felelõs államtitkára szerint Matolcsy bejelentését nem így kell értelmezni, mert a 30 százalék úgy jön ki, hogy a 19 százalékos társasági adóra rárakódik a 11 százalékos szektorális különadó, amelyet az energiacégek most is fizetnek, de csak 8 százalékos mértékben.

A Napi Gazdaságnak és a Népszabadságnak nyilatkozó adószakértõk szerint is félreérthetõk voltak Matolcsy szavai, ugyanis a Széll Kálmán 2.0 tervben a különadó emelését jelezte elõ a gazdasági tárca. A Széll Kálmán-tervben az állt, hogy az energiaszolgáltatók a jelenlegi 8 százalék helyett 16 százalékos különadót fognak fizetni, és ebbe a körbe bevonják a közmûcégeket is.

A kormány által elfogadott adócsomag ehhez képest végül úgy módosult, hogy a különadó 11 százalékosra emelkedik, ehhez adódik hozzá a 19 százalékos társasági adó, így végül valóban kiadja a Matolcsy György által említett 30 százalékos kulcsot. Vámosi-Nagy Szabolcs adószakértõ például úgy fogalmazott, hogy a különadót technikailag beolvasztják a társasági adóba.

A Mol-részvények ára a nap végére korrigált.
Széll Kálmán Terv 2.0 energia Magyarország különadó Matolcsy György